CELEX: 32016R0934
Language: et
Date: 2016-06-08 00:00:00
Title: Komisjoni rakendusmäärus (EL) 2016/934, 8. juuni 2016, teatavate kaupade klassifitseerimise kohta kombineeritud nomenklatuuris

14.6.2016   
               
               
                  ET
               
               
                  Euroopa Liidu Teataja
               
               
                  L 155/13
               
            KOMISJONI RAKENDUSMÄÄRUS (EL) 2016/934,
      8. juuni 2016,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 8. juuni 2016
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Toode, mis koosneb järgmistest komplektina pakendatud komponentidest:
                     
                                 —
                              
                              
                                 kahekihilisest plastkilest ristkülikukujuline aplikatsioonitrükis (umbes 14 × 21 cm), mille esiküljele on trükitud mustvalged motiivid. Lehe tagaküljel on isekleepuv riba. Aplikatsioonitrükiselt saab lahti tõmmata kuus eelstantsitud reljeefset kleebist (plastkile pealmine kiht on reljeefne);
                              
                           
                                 —
                              
                              
                                 kolm poorse otsaga eri värvi viltpliiatsit. Viltpliiatsid on pakitud koos väiksesse plastpakendisse.
                              
                           Kleebiseid saab viltpliiatsitega värvida ja seejärel kasutada kaunistamiseks.
                     Vt pilti (*).
                  
                  
                     4911 91 00 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6, kombineeritud nomenklatuuri VII jaotise märkusega 2 ning CN-koodide 4911  ja 4911 91 00  sõnastusega.
                     Toode esitatakse tollile jaemüügiks mõeldud komplektina. Selle põhiomadused määravad kleebised.
                     Toodet ei või klassifitseerida rubriiki 3919 , kuna eelstantsitud reljeefsed kleebised ei ole kujult lamedad.
                     Toodet ei või klassifitseerida rubriiki 3926 , kuna trükk pole toodete peamise kasutusotstarbega ainult juhuslikult kaasnev (vt VII jaotise märkus 2).
                     Grupp 49 hõlmab koos mõne erandiga kõiki trükiseid, mille põhiomadused ja kasutamise määrab asjaolu, et neile on trükitud motiivid, sümbolid või piltkujutised (vt ka HSi selgitavad märkused grupi 49 kohta, üldosa, esimene lõik).
                     Isekleepuvad trükimustriga kleebised, mida kasutatakse kaunistamiseks, kuuluvad rubriigi 4911  alla (vt ka HSi selgitavad märkused rubriigi 4911  kohta, punkt 10).
                     Seepärast tuleb toode klassifitseerida CN-koodi 4911 91 00  alla.
                  
               
            (*)  Pilt on esitatud üksnes illustratsiooniks.